FI Euroopan unionin virallinen lehti C 122/17

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

2010/C 122/08

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

Asetuksen 9 artiklassa tarkoitettu muutoshakemus

”SALAME PIACENTINO”

EY-N:o: IT-PDO-0117-1499-31.10.2001

SMM ( ) SAN ( X )

1. Eritelmän kohta, jota muutos koskee:

—  Tuotteen nimi — Tuotteen kuvaus —  Maantieteellinen alue —  Alkuperätodisteet — Tuotantomenetelmä —  Yhteys maantieteelliseen alkuperään —  Merkinnät —  Kansalliset vaatimukset — Muu – Tarkastusjärjestelmä

2. Muutoksen tyyppi:

—  Yhtenäisen asiakirjan tai yhteenvedon muutos — Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu —  Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) —  Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset):

1. Korvataan 2 artiklan 1 kohdassa ilmaisu ”Salame Piacentino on Lombardian ja Emilia Romagnan alueilla sijaitsevilla tiloilla kasvatetuista sioista saatu tuote.” ilmaisulla: ”Salame Piacentinon tuotantoon tarkoitetut siat on kasvatettava Lombardian ja Emilia Romagnan alueilla sijaitsevilla tiloilla.” (1)

2. Korvataan 2 artiklan 4 kohdassa ilmaisu ”Sikojen paino ei saa olla alle 160 kg, +/– 10 %,” ilmaisulla ”Sikojen painon on oltava 160 kg, +/– 10 %,”. (2)

3. Korvataan 2 artiklan 6 kohdassa ilmaisu ”teurastamon todistus” ilmaisulla ”teurastamon asiakirja”. (3)

4. Korvataan 3 artiklan l kohdassa teksti ”Salame Piacentino valmistetaan 2 artiklan ominaisuuksia vastaavien sikojen vähärasvaisesta lihasta, johon lisätään 15–20 % ihraa. Vähärasvaisen lihan on aina oltava peräisin muualta kuin vatsaosasta saaduista paloista, ja rasvana käytetään kiinteää rasvaa ja vatsaosasta leikattuja paloja, jotka eivät sisällä pehmeää rasvaa tai poskilihaa.” ilmaisulla ”Salame Piacentino valmistetaan raaka-aineista, jotka on saatu 2 artiklan ominaisuuksia vastaavista sioista. Valmistukseen käytetystä vähärasvaisesta lihasta riippuen käytettävän rasvan osuus vaihtelee 10–30 %:n välillä. Vähärasvainen liha ei saa sisältää sian päästä leikattuja paloja, ja rasvaiseen osaan voidaan käyttää kiinteää rasvaa sekä leukalihasta ja vatsaosasta leikattuja paloja, jotka eivät sisällä pehmeää rasvaa”. (4)

5. Korvataan 4 artiklan 1 kohdassa ilmaisu ”… lihamyllyssä, jonka reikäkoko on 14–18 mm,” ilmaisulla ”lihamyllyssä, jonka reikien halkaisija on yli 10 mm,” (5)

6. Korvataan 4 artiklan 2 kohdassa teksti ”merisuola : 27–30 % natrium- ja/tai kaliumnitraatti : 150 p.p.m. mustapippuri kokonaisena : 30–40 g/100 kg suodatettu valkosipuli- ja viiniuute : 0,5 % sokeri : 1,5 % askorbaatti E301 : 0,2 %.” ilmauksella ”Annostus 100 kilogrammaa tuoretta lihaa kohti — natriumkloridi: vähintään 1,5 kg; enintään 3,5 kg — kaliumnitraatti (E252): enintään 15 g — musta- ja/tai valkopippuri kokonaisena ja/tai rouhittuna: vähintään 30 g; enintään 50 g — valkosipuli- ja viiniuute (enintään): 500 g; valkosipuli (5–20 g), viini (0,1–0,5 l) — sokeri: enintään 1,5 kg — natrium-L-askorbaatti (E301): enintään 200 g.”. (6).

7. Korvataan 4 artiklan 4 kohdassa teksti ”Lopuksi perinteisesti tiukkaan langalla sidottu salami rei’itetään.”, tekstillä ”Lopuksi langalla sidottu salami rei’itetään ja asetetaan kuivumaan tiloihin, joiden lämpötila on 15–25 °C ja suhteellinen kosteus 40–90 %.”. (7)

8. Korvataan 5 artiklan 1 kohdassa 1 teksti ”Salame Piacentino kypsytetään tiloissa, joiden lämpötila on 15–19 °C ja suhteellinen kosteus 70–90 %.” tekstillä ”Suolauksen jälkeen Salame Piacentino kypsytetään vähintään 45 päivän ajan tiloissa, joiden lämpötila on 12–19 °C ja suhteellinen kosteus 70–90 %.” (8)

9. Korvataan 6 artiklan 1 kohdassa ilmaus ”… fysikaaliset, fysikaalis-kemialliset ja mikrobiologiset ominaisuudet”, ilmaisulla ”… aistinvaraiset ja fysikaalis-kemialliset ominaisuudet”. (9)

10. Korvataan 6 artiklan 1 kohdan ensimmäisessä alakohdassa teksti ”Ulkonäkö: lieriön muotoinen, paino vähintään 400 g ja enintään l kg, kypsytysaika, joka vaihtelee tuotteen painon mukaan, vähintään 45 päivää. Väri: voimakkaan punainen, johon on sekoittunut vaaleanpunertavan valkoisia rasvatäpliä.” tekstillä ”Ulkonäkö: lieriön muotoinen, paino vähintään 400 g ja enintään l kg. Leikkauspinnan ulkonäkö: väriltään voimakkaan punainen, sisältää myös vaaleanpunertavan valkoisia rasvatäpliä.”. (10)

11. Poistetaan 6 artiklan 1 kohdan toinen alakohta seuraavasti: ”Mikrobiologiset ominaisuudet Vähintään enintään Kokonaismikrobisisältö = 2,1 × 108 6,6 × 108 Micrococcaceae = 3,0 × 105 2,1 × 105 Koagulaasipositiiviset stafylokokit = < 30 < 30 Maitohappobakteerit = 1,5 × 108 6,6 × 108 Enterobakteerit = 18 213 Salmonella 25 g:ssa = – (keskimääräinen näyte).” (11)

12. Korvataan 6 artiklan 1 kohdan kolmas alakohdan teksti ”Fysikaalis-kemialliset ominaisuudet Vähintään enintään Kosteus (%) = = 39,59 41,64 Proteiini (N × 6,25) = 29,68 28,15 Rasva (%) = 25,99 25,49 Tuhka (%) = 4,98 4,71 Laktoosi (entsymaattinen menetelmä) = 0,07 0,02 Kolesteroli, mg/100 g = 92 pH = 5,90” tekstillä ”Fysikaalis-kemialliset ominaisuudet Vähintään enintään Kosteus (%) 27 50 Proteiini (%) 23,5 33,5 Rasvat (%) 16 35 Suola (%) 3 5 Tuhka (%) 4 6,5 Kollageeni (%) 0,5 4 pH 5,4 6,5”. (12)

13. Korvataan 7 artiklassa teksti ”Sanotun rajoittamatta laissa laitoksen virkaeläinlääkärille annettua toimivaltaa, johon 30. joulukuuta 1992 annetun asetuksen nro 537 IV luvun (Tuotannon valvonta) mukaisesti kuuluu varmistaa ja valvoa asianmukaisten tarkastusten avulla, että lihavalmisteet vastaavat tuottajan asettamia tuotantovaatimuksia ja erityisesti että niiden koostumus vastaa todellisuudessa etiketissä ilmoitettuja tietoja; tämä tehtävä kuuluu hänelle erityisesti silloin, kun eritelmässä käytetään edellä mainitun asetuksen V luvun 4 kohdassa tarkoitettua kauppanimitystä (kauppanimitys, johon liittyy viittaus kansalliseen standardiin tai lainsäädäntöön, jonka perusteella sen käyttö hyväksytään), tuotantoeritelmän määräysten täytäntöönpanon valvonnasta huolehtii asianomaisesta kansallisesta standardista tai lainsäädännöstä vastaava ministeriö, joka tämän tuotantoeritelmän osalta on maatalous-, metsätalous- ja elintarvikeministeriö, joka voi Salame Piacentinon tuotannon ja kaupan valvontaan ja seurantaan liittyvissä kysymyksissä kääntyä tuottajaryhmittymän tai tuottajien tätä tarkoitusta varten asetuksen (ETY) N:o 2081/92 10 artiklan mukaisesti perustaman elimen puoleen” tekstillä ”Tämän tuotantoeritelmän määräysten täytäntöönpanon valvonnasta vastaa 20. maaliskuuta 2006 annetun asetuksen (EY) N:o 510/2006 10 artiklan mukaisesti hyväksytty yksityinen elin.” (13)

14. Korvataan 8 artiklan 1 kohdassa ilmaisu ”… Tarkistettu alkuperänimitys”, ilmaisulla ”… Suojattu alkuperänimitys”. (14)

YHTEENVETO

NEUVOSTON ASETUS (EY) N:o 510/2006

”SALAME PIACENTINO”

EY-N:o: IT-PDO-0117-1499-31.10.2001

SAN ( X ) SMM ( )

Tässä yhteenvedossa esitetään eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministero delle politiche agricole e forestali Osoite: Via XX Settembre 20 00187 Roma RM ITALIA P. +39 0646455104 F. +39 0646655306 Sähköposti: saco7@politicheagricole.gov.it

2. Ryhmittymä:

Nimi: Consorzio della Coppa Piacentina, del Salame Piacentino, della Pancetta Piacentina a Denominazione di Origine Protetta Osoite: Via Colombo 35 29100 Piacenza PC ITALIA P. +39 0523591260 F. +39 0523608714 Sähköposti: salumi.piacenlini@libero.it Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.2 – Lihavalmisteet

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi:

Salame Piacentino

4.2 Kuvaus:

Salame Piacentino kuuluu suolattuihin ja luonnollisesti raakakypsytettyihin tuotteisiin, jotka valmistetaan sian luonnonsuoleen ja on tarkoitettu kulutettaviksi raakoina. Salame Piacentinon valmistukseen käytetään vähärasvaista sianlihaa, johon lisätään 10–30 % ihraa.

Lopputuote on lieriön muotoinen ja painaa enintään 1 kg ja vähintään 0,400 kg. Leikatun viipaleen pinta on voimakkaan punainen, ja siinä esiintyy myös vaaleanpunertavan valkoisia rasvatäpliä. Aromi on tyypillinen, hyvin voimakas ja makeahko ja tuoksu makkaratuotteille ominainen.

Valmistukseen käytetään tuoreita sianreisiä, jotka on saatu Emilia Romagnan ja Lombardian alueilla syntyneistä, kasvatetuista ja teurastetuista eläimistä.

4.3 Maantieteellinen alue:

Salame Piacentinon tuotantoalue käsittää kokonaisuudessaan Piacenzan maakunnan alle 900 metrin korkeudessa merenpinnasta sijaitsevat osat, joilla vallitsevat erityiset ilmasto-olosuhteet.

4.4 Alkuperätodisteet:

Seuranta varmistetaan tuotantoprosessin kaikissa vaiheissa kirjaamalla saapuneet ja lähteneet tuotteet. Tällä tavoin sekä merkitsemällä valvontaviranomaisen asianmukaisesti ylläpitämiin luetteloihin kasvattajat, teurastajat, tuottajat ja jalostajat ja ilmoittamalla ajoissa valvontaelimelle tuotetut määrät varmistetaan tuotteen jäljitettävyys. Valvontaelin tekee kaikkia luetteloihin merkittyjä fyysisiä ja oikeushenkilöitä koskevia tarkastuksia.

4.5 Tuotantomenetelmä:

Salame Piacentinon tuotanto käsittää seuraavat vaiheet: lihan paloittelu, maustaminen suola-mausteseoksella, makkaramassan sekoittaminen, täyttö, sitominen ja raakakypsytys.

Raakakypsytys kestää vähintään 45 päivää suolauksen alkamisesta.

4.6 Yhteys maantieteelliseen alkuperään:

Salame Piacentinon laatuominaisuudet riippuvat ympäristöolosuhteista sekä luonnollisista ja inhimillisistä tekijöistä. Erityisesti raaka-aineen ominaisuudet ovat tiiviisti sidoksissa rajattuun maantieteelliseen alueeseen. Karjatalouden kehittyminen 4.2 kohdassa tarkoitetun raaka-aineen alkuperäalueella liittyy paikalliseen laajamittaiseen viljanviljelyyn ja pitkälle erikoistuneen meijeriteollisuuden jalostusmenetelmiin, jotka ovat myös edistäneet suuntautumista sikatalouteen. Salame Piacentinon paikallinen tuotanto perustuu 4.3 kohdassa yksilöidyn maantieteellisen pienalueen olosuhteisiin. Ympäristötekijät liittyvät läheisesti tuotantoalueen erityispiirteisiin, viileisiin runsasvetisiin laaksoihin ja metsäisiin kukkuloihin, jotka vaikuttavat ratkaisevasti ilmastoon ja sitä kautta edelleen lopputuotteen ominaisuuksiin.

Raaka-aineen, tuotteen ja nimityksen muodostama kokonaisuus on sidoksissa kyseisen alueen sosiaalis-taloudelliseen kehitykseen, jonka erityispiirteitä ei ole löydettävissä muualla.

4.7 Valvontaelin:

Nimi: E.CE.PA. — Ente Certificazione Prodotti Agroalimentari Osoite: Strada dell’Anselma 5 29100 Piacenza PC ITALIA P. +39 0523609662 F. +39 0523644447 Sähköposti: amministrazione@ecepa.it

4.8 Merkinnät:

Markkinoille saatettaessa tuotteessa on oltava merkintä ”Salame Piacentino”.

Nimitys ”Salame Piacentino” on merkittävä etikettiin selkein ja lähtemättömin kirjaimin, jotka erottuvat selvästi muista etiketissä olevista tiedoista, ja välittömästi nimityksen jäljessä on oltava maininta ”Denominazione di Origine Protetta” (suojattu alkuperänimitys).

Etiketissä ei saa olla mitään muita määritteitä, joita ei ole tässä mainittu, eikä esimerkiksi luonnehdintoja tipo, gusto, uso, selezionato, scelto jne.

Nimiin, toiminimiin tai yksityisiin tuotemerkkeihin viittaavat merkinnät ovat kuitenkin sallittuja, kunhan ne eivät ole luonteeltaan mainostavia tai omiaan johtamaan kuluttajaa harhaan, samoin sen sikatilan nimi, jolta tuotteen raaka-aine on peräisin.

(1) EUVL L 93, 31.3.2006, s. 12.